Donatas Brandišauskas

Biografija

1982-1985 m. mokėsi Vilniaus Antano Vienuolio mokykloje; 1990 m. baigė septynmetę 4-tąją  muzikos mokyklą smuiko specialybę; 1994 m. baigė Vilniaus Pašilaičių r. 59-vidurinę mokyklą; 1994-1996 m. studijavo Vilniaus universitete (VU) Gamtos fakultete, biologijos specialybėje; 1996-2000 m. studijavo VU kultūros istorijos ir antropologijos bakalaurinėse studijose; 2002 m. rudens semestre stažavosi Danijos Kopenhagos universitete, Socialinės antropologijos institute (Danijos vyriausybės stipendija); 2003 m. apgynė VU kultūros istorijos magistro laipsnį; 2003 m. apgynė viešojo administravimo magistro laipsnį Lietuvos teisės universitete, 2003 m. vasarą stažavosi Britų Kolumbijos universiteto (Kanada) organizuojamoje doktorantų tyrimų stovykloje;  2003-2007 m. mokslo tyrėjas Baikalo Archeologijos Projekte (Baikal Achaeological Project BAP, Kanada) ir tutorius socialinės antropologijos programoje Aberdyno universitete (Škotija); 2004 m. apgynė kultūros istorijos, etnologijos ir antropologijos tyrimų magistro laipsnį (Master of Research with Distinction) Socialinės antropologijos departamente, Aberdyno universitete; 2009 m. apgynė socialinės antropologijos daktaro laipsnį (PhD) Aberdyno universitete; 2009 m. stažavosi JAV Feirbankso universiteto doktorantų vasaros tyrimų stovykloje; 2009-2010 m. atliko LMT finansuojamą podoktorantūros stažuotę Vytauto Didžiojo universitete (VDU), Sociologijos katedroje (vadovas prof. Gintautas Mažeikis).  
2010 ir 2012 m. Stažavosi Kembridžo universiteto Skoto Poliariniame institute ir MakDonaldso archeologijos ir antropologijos institute, 2011, 2013, 2015 m. Makso Planko antropologijos ir etnologijos institute Halėje, 2004 ir 2005 m. Irkutsko politechnikos universitete, archeologijos katedroje, 2005 ir 2010m. Čitos valstybiniame universitete, kultūrinės antropologijos katedroje.  
2009-2010 m. dėstė VDU Socialinės antropologijos centre ir VU Orientalistikos centre; nuo 2011 m. VU Istorijos fakultete (IF) docentas; nuo 2012 m. VU IF vyresnysis mokslo darbuotojas, antropologijos modulio administratorius; nuo 2018 VU FsF Azijos ir transkultūrinių studijų instituto profesorius.

Tyrimai

Nuo 1992 m. dalyvauja turistinėse ekspedicijose Rusijos Federacijos šiauriniuose regionuose (Karelija, Laplandija, Altajaus Respublika). Nuo 2003 m. vykdo ilgalaikius antropologinius lauko tyrimus Rusijos Sibire (Buriatija, Užbaikalė, Amūro sritis ir pietų Jakutija), bei trumpalaikius lauko tyrimus JAV ir Kanadoje.   
Tyrimo laukas: aplinkos antropologija, religijos antropologija, medicininė antropologija, lyginamoji antropologija, kokybiniai lauko tyrimo metodai, juridinė antropologija, Lietuvos ir Rusijos etnologijos mokslo istorija.   
Tyrimo interesai: lokalūs įgūdžiai ir žinija, kraštovaizdžio suvokimas, žmonių-gyvūnų santykiai, posovietiniai ritualai, tradicinės gydymo praktikos, valstybės ir autochtonų santykiai, resursų gavybos pramonės ir autochtonų santykiai, neformalūs mainai, kolonijiniai stereotipai, medžiotojai ir elnių augintojai, kultūros paveldo diskusijos.  
2003-2007 m. dirbo mokslo tyrėju (Research Fellow) etnologijos modulyje, Baikalo acheologijos projekte (Kanada, Didžioji Britanija, Rusija), 2009-2010 m. podoktorantūros tyrimai VDU, nuo 2012 m. vyresnysis mokslo darbuotojas VU Istorijos fakultete, nuo 2017 m. vyriausias mokslo darbuotojas. 
Pranešimus skaitė virš 30 tarptautinių konferencijų, organizavo 6 tarptautines konferencijas, vadovavo Lietuvos mokslo tarybos mokslininkų grupių projektams, vykdo Kanados socialinių tyrimų fondo (SSRHC) ir Norvegijos mokslo tarybos darpdisciplininius tyrimų projektus.

Ekspertinė veikla

Lietuvos mokslo taryba, Lietuvos kultūros taryba, Studijų kokybės vertinimo centras, Tarptautinė paveldo ekspertų organizacija ICOMOS Lietuva, Lithuanian Journal of Anthropology redakcinės kolegijos narys. Nuo 2017m. LR Valstybinės kultūros paveldo komisijos narys.